**Atins**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gurile căutau în întuneric păcatul

muşcând din timp,

scuipându-i carnea încă vie

şi plină de zorii

cu care încerca să ne orbească.

Dimineață vom călca nepăsători

pe bucățile-i sângerânde

încălzindu-ne tălpile

cu gemetele-i lipicioase

şi pline de regrete,

privindu-ne înfometați.

Atins! am exclamat. Atins!

fără să-ncerc măcar să par surprins

când cu privirea-ți de floretă

mi-ai sfârtecat şi mi-ai desprins

şi ultimul strămoş din oase, ca o chiuretă.